เรื่องร้องเรียน (ถนน,ร้องเรียน,จราจร) วันที่ 2023-03-22 12:06:12 — แขวงสีลม เขตบางรัก กรุงเทพมหานคร
อยากให้ช่วยจัดการเลนจักรยานไม่ให้มีมอไซเข้าไปวิ่ง หรือไม่ก็ยกเลิกเลนจักรยานไปเลย เนื่องจากปกติแทบไม่เคยเห็นจักรยานวิ่งเลย แต่กลายเป็นเลนทางด่วนของมอไซแทน มอไซแทนที่จะกระจายอยู่หลายเลนกลับมารวมกันวิ่งที่เลนนี้กันเกือบหมด ต่อเป็นสายตลอดเวลา และใช้ความเร็วมาก ถือว่าเป็นเลนส่วนตัวไปเลย ทำให้รถที่จะเลี้ยวเข้าออกซอย หรือตึกทำได้ยากมาก เพราะแทบไม่มีจังหวะออกเลย ต้องเบียด ๆ ออกไปเลย ถ้าออกไปจังหวะที่ไม่มีมอไซ แต่รถติดอยู่ พอมอไซมาก็ด่าอีกหาว่าไปขวางเลนเค้า ทั้ง ๆ ที่มันไม่ใช่เลนของเค้าเลย รบกวนช่วยหาทางแก้ปัญหานี้ด้วยค่ะ เพราะปกติถนนอื่นไม่เห็นจะมีเลนจักรยาน แต่ทำไมต้องมามีที่ถนนนี้(ถนนสาทรเหนือ) ทั้ง ๆ ที่มันไม่ได้เหมาะกับการขี่จักรยานเลย